Diari Oficial de la Generalitat Valenciana


Sumari del DOGV 9943, del 24-09-2024 (2024/9228)

RESOLUCIÓ de 6 de septiembre de 2024, del conseller d'Agricultura, Aigua, Ramaderia i Pesca, per la qual s'aprova la modificació normal del plec de condicions del vi de finca Los Balagueses.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9943

Data del DOGV
:   24-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9228

CVE
:   NDFK-T-8237-8605

Data del document
:   06-09-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

En data 19 d'abril de 2024 (núm. de registre GVRTE/2024/1750164), Andrés Valiente e Hijos, SL, va presentar davant de la Conselleria d'Agricultura, Aigua, Ramaderia i Pesca una sol·licitud de modificació del seu plec de condicions i del document únic, així com la documentació necessària per a tramitar-la.

Les modificacions sol·licitades són necessàries per a actualitzar certs aspectes d'acord amb la legislació vigent, corregir i eliminar paràmetres relacionats amb les característiques analítiques i organolèptiques dels vins, eliminar la paraula criança, variació dels rendiments i l'ampliació de la superfície de vinya.

En concret, les citades modificacions són:

– Modificació dels paràmetres de les característiques analítiques dels vins. S'eliminen els següents paràmetres: grau alcohòlic natural mínim, sucres reductors, SO2 total, pH, índex de polifenols totals i intensitat colorant; i es modifiquen el grau alcohòlic volumètric adquirit mínim, l'acidesa total mínima expressada en àcid tartàric i l'acidesa volàtil màxima, així com les seues toleràncies.

– S'elimina el terme criança de la descripció organolèptica dels vins.

– Es modifiquen els rendiments màxims per hectàrea.

– S'amplia la superfície de vinya. S'afigen nous recintes, situats al costat dels recintes de les parcel·les que constituïxen l'explotació de Los Balagueses.

– S'inclouen dos noves varietats, boval i tardana, i s'afig la descripció dels vins monovarietals d'estes varietats.

– S'actualitzen les referències del punt 8, Requisits aplicables segons la legislació vigent.

Es tracta d'una modificació normal a l'efecte de l'article 24 del Reglament (UE) 2024/1143 del Parlament Europeu i del Consell d'11 d'abril de 2024, relatiu a les indicacions geogràfiques per a vins, begudes espirituoses i productes agrícoles, així com especialitats tradicionals garantides i termes de qualitat facultatius per a productes agrícoles, pel qual es modifiquen els reglaments (UE) núm. 1308/2013, (UE) 2019/787 i (UE) 2019/1753, i es deroga el Reglament (UE) núm. 1151/2012.

Per tot el que s’ha exposat, d'acord amb el que es preveu en el Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries, i les seues atribucions (DOGV 9891, 12.07.2024), en relació amb les competències que corresponen a esta conselleria, i vista la proposta de la directora general de l’Aigua i Desenrotllament Rural, en l'exercici de les funcions que tinc atribuïdes d’acord ambl que s'establix en l'article 28 de la Llei 5/1983, de 30 de desembre, del Consell,

RESOLC

*Primer*

Aprovar i fer pública la decisió favorable a la modificació normal del plec de condicions del vi de finca Los Balagueses, una vegada comprovat que complixen els requisits del Reglament (UE) número 1308/2013, del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris i pel qual es deroguen els reglaments (CEE) núm. 922/72 (CEE), núm. 234/79 (CE), núm. 1037/2001 i (CE) núm. 1234/2007 i del Reglament (UE) 2024/1143 del Parlament Europeu i del Consell d'11 d'abril de 2024 relatiu a les indicacions geogràfiques per a vins, begudes espirituoses i productes agrícoles, així com especialitats tradicionals garantides i termes de qualitat facultatius per a productes agrícoles, pel qual es modifiquen els reglaments (UE) núm. 1308/2013, (UE) 2019/787 i (UE) 2019/1753, i es deroga el Reglament (UE) núm. 1151/2012.

*Segon*

Publicar la versió del plec de condicions i del document únic en la qual s'ha basat esta decisió favorable, en el portal agrari de la Conselleria d'Agricultura, Aigua, Ramaderia i Pesca, en els següents enllaços:

[https://breu.gva.es/b/spopz2spgq](https://breu.gva.es/b/SpOpz2Spgq)

[https://breu.gva.es/b/qccob6ygcf](https://breu.gva.es/b/qccoB6Ygcf)

El present acte posa fi a la via administrativa i contra este pot interposar-se potestativament un recurs de reposició davant del conseller d'Agricultura, Aigua, Ramaderia i Pesca en el termini d'un mes comptat des de l'endemà de la seua notificació o impugnar-se directament davant de l'orde jurisdiccional mitjançant la interposició d'un recurs contenciós administratiu davant del Jutjat contenciós administratiu, en el termini de dos mesos des de l'endemà de la seua notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 6 de setembre de 2024

Miguel Barrachina Ros

Conseller d'Agricultura, Aigua, Ramaderia i Pesca